Il-President tal-UEFA Aleksander Ceferin qal li l-players li se jilgħabu fil-European Super League se jkunu qed jirriskjaw li ma jitħallewx jilgħabu mat-timijiet nazzjonali ta' pajjiżhom b'konsegwenza li ma jilgħabux fit-Tazza tad-Dinja u lanqas fil-Kampjonati Ewropej. Ceferin qal dan b'reazzjon għad-deċiżjoni tat-tnax-il klabb mill-kampjonati madwar l-Ewropa li jiffrumaw bejniethom European Super League, bil-President tal-UEFA jiddeskrivi din id-deċiżjoni bħala waħda egoista ma' dawk kollha li jħobbu l-logħba tal-futbol.